Johaness Tamminens
Johaness Arturs Tamminens (Johannes Arttur Tamminen, 1893. gada 13. jūlijs — 1967. gada 15. februāris) bija somu virsnieks. Pirmā pasaules kara sākumā 1915. gadā pārtrauca studijas Helsinku Universitātē un kopā ar citiem somu brīvprātīgajiem nelegāli ieradās Vācijā, kur pēc militārās apmācības 1916. gadā somu jēgeru bataljona 1. rotas sastāvā piedalījās kaujās pie Misas upes un Lielupes. 1919. gadā kā somu brīvprātīgo pulka Ziemeļu zēni leitnants viņš piedalījās Igaunijas un Latvijas brīvības cīņās, piedalījās Bejas kaujā pie Alūksnes. Pēc kara beigām strādāja Somijas Ārlietu ministrijā, pēc 1932. gada nodarbojās ar uzņēmējdarbību.